จับผัวเมียถูกหวย 6 ล้านไม่หยุดรวย ชวนเพื่อนลงทุนแม่มณี เจ๊งยับสิบล้าน
ตำรวจจับสองผัวเมีย เคยถูกหวยรางวัลที่ 1 ได้ 6 ล้านเมื่อปี 61 อยากรวยไปลงทุนแชร์แม่มณีมีเครือข่ายกว่า 200 ราย เงินหมุนเวียนกว่าสิบล้าน พอแม่มณีถูกรวบ เงินตอบแทนหาย ผู้ร่วมลงทุนเลยแจ้งความฉ้อโกงเมื่อวันที่ 6 ส.ค.63 ที่กองบังคับการปราบปราม (บก.ป.) พ.ต.อ.เนติ วงษ์กุหลาบ ผกก.5 บก.ป. พ.ต.ท.เกริก เสนาะสำเนียง สว.กก.5 บก.ป. นำกำลังจับกุม นายศุภชัย ม่วงวัดท่า อายุ 25 ปี และ น.ส.สุวรรณา เทพศรินทร์ อายุ 25 ปี สองสามีภรรยาตามหมายจับศาลจังหวัดจันทบุรี ข้อหาร่วมกันฉ้อโกงประชาชน ร่วมกันนำเข้าสู่ระบบคอมพิวเตอร์ซึ่งข้อมูลอันเป็นเท็จ ประการที่ทำให้เกิดความเสียหายแก่ประชาชน จับได้ภายในปั๊มน้ำมัน ในพื้นที่ ม.3 ต.วังตะกู อ.เมือง นครปฐมสืบเนื่องจากเมื่อเดือน ม.ค. 2562 นายศุภชัย และนางสุวรรณา สองสามีภรรยา ได้ถูกลอตเตอรี่รางวัลที่ 1 งวดประจำวันที่ 16 ต.ค.2561 ได้เงินมา 6 ล้านบาท แต่ด้วยความอยากนำเงินไปต่อยอดเพิ่มมูลค่าจึงนำไปลงทุนแชร์กับแม่มณี เท้าแชร์ชื่อดังผ่านทางเฟซบุ๊ก ก่อนจะชักชวนกลุ่มเพื่อนและคนรู้จักให้นำเงินมาลงทุนแชร์ดังกล่าวผ่านตนเอง เพื่อหวังได้เงินส่วนต่าง จนกระทั่งมีลูกข่ายรวมกว่า 200 คน มีเงินหมุนเวียนเข้ามากว่า 10000000 บาท แต่เวลาผ่านไปหลายเดือนกลับยังไม่มีการจ่ายผลตอบแทนให้กับผู้ร่วมลงทุน จนมีการทวงถามแต่กลับถูกสองสามีภรรยาบ่ายเบี่ยง บอกรอทางเครือข่ายโอนเงินมาก่อนจนกระทั่งผู้เสียหายทราบข่าวเจ้าหน้าที่บุกทลายจับกุมเครือข่ายแชร์แม่มณี ทำให้เชื่อว่าถูกหลอก จึงเข้าแจ้งความดำเนินคดีไว้ที่ สภ.ทุ่งเบญจา จนมีการออกหมายจับ กระทั่งเจ้าหน้าที่สืบทราบว่าสองผู้ต้องหาได้หลบหนีมาซ่อนตัวอยู่ในพื้นที่ จ.นครปฐม จึงนำกำลังจับกุมตัวได้ดังกล่าวสอบสวนทั้งคู่ให้การปฏิเสธ อ้างว่าไม่ได้หลอกลวงเอาเงินผู้เสียหาย แต่ยอมรับว่านำเงินไปลงทุนต่ออีกทอดหนึ่งจริง เมื่อเท้าแชร์ถูกจับดำเนินคดีเงินทั้งหมดได้ถูกยึดไป ขณะนี้อยู่ระหว่างฟ้องร้องขอคืนความเสียหายจากทรัพย์ที่ยึดมาได้ ก่อนนำตัวส่ง สภ.ทุ่งเบญจา ดำเนินคดีต่อไป.
ตำรวจจับสองผัวเมีย เคยถูกหวยรางวัลที่ 1 ได้ 6 ล้านเมื่อปี 61 อยากรวยไปลงทุนแชร์แม่มณีมีเครือข่ายกว่า 200 ราย เงินหมุนเวียนกว่าสิบล้านพอแม่มณีถูกรวบ เงินตอบแทนหายผู้ร่วมลงทุนเลยแจ้งความฉ้อโกง
ถูกหวย,ถูกรางวัลที่ 1,จับผัวเมีย,ผัวเมียถูกหวย,แชร์แม่มณี,ร่วมกันฉ้อโกง,กองปราบปราม,ข่าวทั่วไป